stanford-oval/wikipedia huggingface dataset:
שמן דקלים
היסטוריה

שמן הדקלים ידוע לאנושות מקדמת דנא. ארכאולוגים מצאו שרידים המעידים על שימוש בו במצרים לפני 5,000 שנה.
בשנת 1848 הביאו מתיישבים אירופאים עצי דקל אפריקאים לדרום מזרח אסיה, שם התפתחו העצים ופירותיהם היטב. האירופאים גילו שניתן להפיק בקלות מהפירות האדומים שומן לייצור סבון ודלק למנועים.
באופן מסורתי שימש שמן הדקלים במטבחי אפריקה, דרום-מזרח אסיה וברזיל.
ב-1898 החלה חברת "B.J. Johnson" ממילווקי לייצר סבון רך, מבוסס על שמן זית ושמן דקלים תחת המותג "פלמוליב" (הלחם של פאלם=דקלים ואוליב=זית). החברה התפתחה לקולגייט-פלמוליב, אחת מחברות הקוסמטיקה הגדולות בעולם. ב-1930 נוצרה חברת הענק יוניליוור כתוצאה מאיחוד בין יצרן הסבון הבריטי Lever Brothers ויצרן המרגרינה ההולנדי Margarine Unie. שתי החברות עשו שימוש נרחב בשמן דקלים כחומר גלם למוצריהן, ואיחודן שיפר את כוח הקניה שלהן בשוק.
השימוש הרב בשמן ורווחיותו המסחרית הובילו לנטיעת מטעי דקלים רבים במלזיה ואינדונזיה במהלך שנות ה-30 של המאה ה-20. שתי מדינות אלה מובילות את ייצור שמן הדקלים ומייצרות למעלה מ-90% מהייצור העולמי.
עד גילוי נזקי השימוש בשומן טראנס ופרסום תקנות בינלאומיות מחמירות האוסרות על השימוש בו במזון, שימש שמן דקלים בעיקר בתחום הקוסמטיקה. אולם, בשנת 2005 לערך התברר כי שמן דקלים יכול להוות תחליף טוב מאוד לשומן טרנס מבחינת תכונותיו הכימיות, ערכיו התזונתיים ומחירו. הדרישה העולמית למוצר זינקה, וייצורו שולש מ-7.5 מיליון טונות בשנת 2000 ל-22.5 מיליון טונות ב-2010.
עקב הביקוש הגואה, ביראו המדינות היצרניות (ברובן מדינות עניות במערב אפריקה, דרום אמריקה, מלזיה ואינדונזיה) שטחי ענק של יער טרופי ותיק לשם שתילת עצי דקל לייצור שמן. מגמה זאת עוררה מאבק של ארגוני הגנת הסביבה נגד שמן הדקלים.
בשנת 2013 נעצר הגידול בביקוש לשמן דקלים, לראשונה מאז 1997, והפעילים נגד שמן הדקלים רואים זאת כהישג שלהם.
מאבק פעילי הסביבה נגד שמן הדקלים

בירוא יערות לצורך ייצור השמן הביא למאבק של ארגוני סביבה נגד שמן הדקלים, בטענה שהיא אחראית להכחדת היערות הטרופיים, שהם בית גידול למגוון עצום של אורגניזמים, מאיימת על האקולוגיה ותורמת לסכנת הכחדה של חיות בר. במיוחד התפרסמו טענות שהרחבת ייצור שמן דקלים הביא להרס היערות שהיו בית הגידול של האורנגאוטן בבורנאו, טיגריס סומטרה והקרנף האסייתי והובילו מיני יונקים אלה לסכנת הכחדה. (האורנגאוטן, אומץ בעקבות זאת כסמל המאבק נגד שמן דקלים) ולהתחממות הגלובלית. בנוסף, נטען שחלק מתאגידי תעשיית שמן הדקלים מנשלים ילידים מאדמתם והופכים אותם לאריסים של תאגידי הענק, תוך הטמעה מואצת והרסנית של מודרניזציה בקרבם, שתוצאות הלוואי שלה הם, כנטען, אלימות, אלכוהוליזם והתאבדות. כן נטען שמטעי דקלים דליקים יותר מיערות טבעיים במזג אוויר יבש וחם. לטענת גרינפיס, בשנת 2006 לבדה אירעו למעלה מ-40,000 שרפות באזורי מטעי דקלי שמן בדרום-מזרח אסיה. המערכה הסביבתית נגד מטעי דקלי השמן מנוהלת בעיקר על ידי ארגון גרינפיס והיא אחת מחזיתות המאבק הקשות של ארגון זה. תומכי איכות הסביבה נאבקים באינטרסים כלכליים עצומים של ממשלות וחברות ענק וכן במקור הכנסה ותעסוקה מרכזי באזורי הגידול וההפקה של השמן.
בשנת 2004, ייסדה הקרן העולמית לשימור חיות הבר את ה"שולחן העגול לשמן דקלים בר קיימא" (RSPO - Roundtable On Sustainable Palm Oil) כשיתוף פעולה וולונטרי בין יוניליוור, אחת מצרכניות שמן הדקלים הגדולות בעולם, וממשלות ארצות הברית ומלזיה, במטרה להסדיר את שרשרת הייצור של שמן הדקלים באופן שימנע הרס סביבתי ויהיה ישים כלכלית. RSPO פרסמה שורת תקנים בינלאומיים התובעים כי המגדלים החברים בארגון לא ישתמשו בשטחי יערות ותיקים או שטחים בעלי ערך מבחינת חיות הבר. מלבד יוניליוור הצטרפו לתקן עוד כ-20 חברות בינלאומיות גדולות, בהן פרוקטר אנד גמבל ומרס. בשנת 2011, 10% מתוצרת שמן הדקלים בעולם הוכרה כמאושרת ע”י ה־RSPO ועומדת בתקן. אולם רבות מהחברות נמנעות מלספק מידע על כמויות שמן הדקלים בהן הן משתמשות ומקורו, דבר המקשה מאוד על התעשייה לקבוע כמה ביקוש יש לשמן תקני. במקביל פועלת הקרן בתחום ההסברה ופניה לא רק ליצרנים המשתמשים בשמן דקלים כחומר גלם אלא גם לרשתות שיווק, בעיקר באירופה, על מנת שימנעו מלסחור במוצרים שאינם מכילים שמן דקלים מאושר. מתנגדי גישה זו רואים בה סוג של חרם שאינו עולה בקנה אחד עם עקרונות השוק החופשי. ארגונים רדיקליים יותר מגנים את עצם ההסכמה של RSPO עם ייצור שמן הדקלים, תוך הסדרת תחום צר של שמירה על בעלי חיים, אך תוך התעלמות מיתר נזקיו הסביבתיים והחברתיים ומכנים את התנהלות התקינה "Greenwash" ("שטיפה בירוק").
הערות שוליים

↑  Palm Oil, OEC World, ‏On Line
↑  The EU Biofuel Policy and Palm Oil: Cutting subsidies or cutting rainforest?
1 2 3 4 5  The other oil spill, אקונומיסט, 24 ביוני 2010
↑  פרסום מסחרי של חברת "סימילאק"
↑  searched for Oil, Palm
1 2  על שמן דקלים - Eton
↑  שימוש בשמן דקלי במוצרים הנמכרים ביותר במרכול, BBC - Palm oil products and the weekly shop
↑  The EU Biofuel Policy and Palm Oil: Cutting subsidies or cutting rainforest?, page 6
1 2  ההיסטוריה העולמית של המזון מאת אוניברסיטת קיימברידג'
↑  http://www.foodnavigator-usa.com/R-D/Palm-oil-reasonable-replacement-for-trans-fats-say-experts, 16 בדצמבר 2005
↑  העלייה התלולה בדרישה לשמן דקלים
↑  World Palm Oil Exports Seen Falling for First Time in 16 Years, בלומברג, 17 בדצמבר 2013
1 2  דפי הסבר של WWF על שמן דקלים ונזקיו הסביבתיים
↑  למשל "חיים ללא שמן דקלים"
1 2  How the Palm Oil Industry is Cooking the Climate, דוח גרינפיס 2007
↑  "Losing Ground" - report on indigenous communities and oil palm development from LifeMosaic, Sawit Watch and Friends of the Earth, 28 בפברואר 2008
↑  Socio-Economic Impact Assessment of Palm Oil Production
↑  The local impacts of oil palm expansion in Malaysia
↑  אתר הבית של השולחן העגול לנושא שמן דקלים
↑  Palm oil: WWF name and shame top global buyers, גארדיאן 28 בינואר 2014
↑  Consumer groups slam greenwashing in sustainable palm oil marketing, נשיונל ג'יאוגרפיק, 8 באוגוסט 2013
↑  אתר צרכנים נגד שמן דקלים
| --- | --- |
בקרת זהויות :  NLI: 987007560656105171  BNE: XX5430317  BnF: cb12260077m (data)  GND: 4248050-4  LCCN: sh85097227  NKC: ph808944
Blackwater Park

"Blackwater Park" הוא אלבומה החמישי של להקת אופת' וזהו האלבום הראשון של הלהקה שהופק על ידי סטיבן וילסון שתרם גם קולות רקע לאלבום. השיר "The Drapery Falls" יצא כסינגל כדי לקדם את האלבום. ב-2002 יצאה גרסה נוספת לאלבום, אשר כללה דיסק נוסף. הדיסק הנוסף כלל שני שירים ואת הקליפ של Harvest.
השירים באלבום

הרצועות שנוספו לאלבום בגרסה השנייה:
משתתפים באלבום

מיקאל אקרפלדט - שירה, גיטרה.
פטר לינדגרן - גיטרה.
מרטין מנדז - בס.
מרטין לופז - תופים.
סטיבן וילסון - קולות רקע (ב-"Bleak"), קלידים, וגיטרה.
טרוויס סמית' - עיצוב עטיפת האלבום.
1860 בארצות הברית

| 0 | 1 | 2 | 3 |
| --- | --- | --- | --- |
| «««  1859   1858  1857 |  דגל ארצות הברית | 1860  בארצות הברית |  »»»  1861   1862   1863 |
כל ערכי השנים בארצות הברית • אירועים בולטים בעולם ב-1860 פורטל ארצות הברית • לוח שנה של שנת 1860
1860 בארצות הברית הייתה השנה בה חגגה ארצות הברית 84 שנים מיום היווסדה.
הנהגה

הנשיא: ג'יימס ביוקנן (המפלגה הדמוקרטית)
סגן הנשיא: ג'ון ברקינרידג' (המפלגה הדמוקרטית)
אירועים בולטים

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
3 באפריל – שירות הדואר "פוני אקספרס" החל לפעול
1 במאי – מטאוריט מתרסק באוהיו ליד העיירה ניו קונקורד.
1 ביוני – מפקד האוכלוסין האמריקאי לשנת 1860 קובע כי אוכלוסיית תושבי ארצות הברית מונה כ-31,443,321 בני אדם, ושמתוכם 3,953,761 היו עבדים.
20 בספטמבר – הנסיך מווילס (לימים המלך אדוארד השני) מבקר בארצות הברית
6 בנובמבר – הבחירות לנשיאות ארצות הברית 1860: בבחירות האחרונות לפני פרוץ מלחמת האזרחים האמריקנית מנצח אברהם לינקולן ונבחר לנשיא ארצות הברית
20 בדצמבר – דרום קרוליינה פורשת מארצות הברית ובכך מתחילה מלחמת האזרחים האמריקנית
3 באפריל: שירות הדואר "פוני אקספרס" החל לפעול
6 בנובמבר: הבחירות לנשיאות ארצות הברית 1860: הסנאטור הרפובליקני אברהם לינקולן מנצח בבחירות לנשיאות ארצות הברית
נולדו

19 במרץ – ויליאם ג'נינגס ברייאן, פוליטיקאי אמריקאי, שימש כתובע במשפט הקופים (נפטר ב-1925)
5 ביולי – רוברט בייקון, דיפלומט אמריקני ומזכיר המדינה של ארצות הברית (נפטר ב-1919)
13 באוגוסט – אנני אוקלי, צלפית ואלופת קליעה למטרה אמריקנית. (נפטר ב-1926)
7 בספטמבר – סבתא מוזס (אנה מרי רוברטסון מוזס), ציירת אמריקאית (נפטרה ב-1961)
13 בספטמבר – ג'ון פרשינג, גנרל, מפקד חיל המשלוח האמריקני לאירופה במלחמת העולם הראשונה (נפטר ב-1948)
18 בדצמבר – אדוארד מקדואל, מלחין (נפטר ב-1908)
21 בדצמבר – הנרייטה סאלד - מחנכת, עובדת סוציאלית, סופרת ופעילה ציונית (נפטרה ב-1945)
נפטרו

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
1 ביולי – צ'ארלס גודייר - ממציא תהליך הגיפור (נולד ב-1800)
12 בספטמבר – ויליאם ווקר, הרפתקן וכובש אמריקאי (נולד ב-1824)
תיבת נגינה

מנגנון תיבת נגינה
תיבת נגינה קלאסית עם בלרינה
תיבת נגינה היא סוג של אוטומטון, המיועד להשמעת מנגינות.
לב מנגנון תיבת הנגינה הוא תוף מתכת עליו מוטבעים זיזים. התוף מסתובב כנגד שורת מפרטים העשויים בתבנית "מסרק" כאשר כל "שן" ב"מסרק" משמיעה בפריטה עליה גובה צליל אחר. לעיתים משולבים יחד עם המפרטים כלי הקשה זעירים כתופים או פעמונים.
סיבוב התוף נעשה על ידי קפיץ ספירלי הנמתח באמצעות מפתח ומשוחרר באופן מבוקר על ידי וסת צנטריפוגלי, על מנת שקצב הסיבוב יהיה אחיד. אפשרות אחרת לסיבוב התוף, במיוחד בתיבות גדולות-ממדים, היא באמצעות בוכנת-יד (מנואלה).
היסטוריה

תיבות נגינה נוצרו על ידי שענים כבר במאה ה-18, הן לא עמדו בפני עצמן אלא היו משולבות בבובות מכניות. המפעל הראשון לייצור תיבות נגינה נפתח בשווייץ בשנת 1815 לאחר מכן נפתחו מפעלים בבוהמיה, בגרמניה ובצרפת.
סוגי תיבות נגינה שונים > תיבה קלאסית

התיבה הקלאסית היא קופסה מקושטת שניתן להציב על שולחן. "מכסה התיבה שימש כמראה, כשהורם על צירו, אך אפשר היה לשבץ בו גם תמונה"התוף מסתובב באמצעות קפיץ נמתח. הקפיץ משולב במעצור, הננעל כאשר מכסה התיבה סגור ומשחרר את הקפיץ כאשר המכסה נפתח. לעיתים משולבת בתיבה בובת-רקדנית על קפיץ גמיש, המסתובבת עם השמע המנגינה.
סוגי תיבות נגינה שונים > תיבות מרובות-תופים

בתיבה מרובת תופים נמצאים בתוך התיבה מספר תופים ביניהם ניתן להחליף על ידי מוט המסיט את מסרק המפרטים מול התוף הרצוי.
בתיבת נגינה אוניברסלית ניתן להזין תופים שונים, הנמכרים בנפרד. כל תוף מנגן מנגינה אחרת.
בשווייץ הומצאה, בתחילת המאה ה-20, תיבת נגינה שחייבה הזנת מטבע על-מנת לבחור את התוף, גרסה מוקדמת למכונה להשמעת תקליטים, ג'וקבוקס (Jukebox).
סוגי תיבות נגינה שונים > תיבות נגינה ללא תוף

לאורך השנים פותחו שיטות נוספות לנגינה אוטומטית ולהחלפה מהירה ונוחה של תופי הנגינה. כך פותחו תיבות בהן המנגינה הוטבעה על דיסקית מתכת (שהסתובבה במאונך ל"מסרק") או על גבי כרטיסים מנוקבים או סרטים מנוקבים מקרטון או ממתכת מרוקעת. בשיטה זו המסרק הומר ב"מברשת" שהסתובבה כנגד הכרטיס המנוקב.
סוגי תיבות נגינה שונים > תיבת נגינה נישאת

תיבת נגינה גדולה, הנישאת ברצועות על כתפי אדם, המסובב את התוף באמצעות בוכנת-יד (מנואלה). תיבה כזו אינה מופעלת בדר-כלל באמצעות קפיץ. קולה של תיבה נישאת חזק והיא הייתה נפוצה בירידים ובחוצות ערים בראשית המאה ה-20.
סוג נוסף של תיבת נגינה נישאת הוא עוגב היד בו סיבוב התוף מפעיל מערכת שסתומים המזרימה אוויר ממפוח אל שורת צינורות מתכת בעלי אורך שונה, המשמיעים את הצלילים, בדומה לעקרון העוגב.
תיבת נגינה נישאת מסוג נוסף היא סוג של הארדי גארדי (Hurdy Gurdy) בה המפרטים פורטים על מערכת מיתרים.
סוגי תיבות נגינה שונים > שילוב עם פסנתר

באמצע המאה ה-19  פותחה תיבת נגינה שבה התוף מסתובב בתוך פסנתר, כאשר זיזי המתכת מושכים את מיתרי הפסנתר והמנגינה מנוגנת על הפסנתר ללא פסנתרן.
סוגי תיבות נגינה שונים > אורקסטריון - שילוב כלי נגינה אחרים

בתיבות נגינה הנקראות "אורקסטריון" שולבו כלי מיתר עליהם פרטו זיזי התוף ואף כלי נשיפה שהיו מחוברים למפוח וזיזי התוף לחצו על המנענעים שלהם. לעיתים שולב אורקסטריון יחד עם פסנתר ליצירת צליל מלא יותר.
בתרבות ובספרות

בסוף השיר "מסע חורף" מאת שוברט מופיעה דמות של נגן תיבת נגינה נישאת שמלווה את הזמר.
השיר הראשון באלבומה של להקת ג'נסיס, Nursery Cryme הוא "תיבת הנגינה" (The Musical Box) המספר סיפור אימה שבמרכזו תיבת נגינה
נתן אלתרמן משתמש גם הוא בדימוי של נגן תיבת נגינה נישאת בחוצות העיר בשיר "תיבת הזמרה נפרדת"
במחזמר פנטום האופרה מופיעה תיבת נגינה עם בובת-קוף כמוטיב חוזר המלווה את העלילה
בספר הארי פוטר ומסדר עוף החול מופיעה בבית משפחת בלק תיבת נגינה שכל השומע אותה מנגנת נרדם
הזמרת האיסלנדית ביורק עשתה שימוש בתיבת נגינה המופעלת בדיסקיות באלבומה Vespertine
הזמרת הישראלית נטע ברזילי עשתה שימוש בתיבת נגינה המופעלת בשירה החדש "Cuckoo", השיר המושמע כסינגל מתוך מיני-אלבום הבכורה שלה "Goody Bag"
בספר "דפוק וזרוק בפריז ובלונדון" מאת ג'ורג' אורוול, מופיעה דמות של נגן תיבות נגינה שהוא קבצן-אמן.
הערות שוליים

↑  תיבת נגינה, באתר ישראל היום
↑  Netta - נטע – Cuckoo, נבדק ב-2021-08-13
| --- | --- |
בקרת זהויות :  GND: 4182265-1  MusicBrainz: 2f5f6a67-2b2b-4857-92b0-5b25d485f632  NDL: 00568940 
אורקסטריון משולב בפסנתר.
מפעיל אורגן יד
תהילים א'

תהילים א' כתב יד פארמה
תהילים א' הוא המזמור הפותח את ספר תהילים ונפתח בפסוק ”אַשְׁרֵי הָאִישׁ אֲשֶׁר לֹא הָלַךְ בַּעֲצַת רְשָׁעִים”. בלטינית מכונה המזמור "Beatus vir" ("אשרי האיש").
עיקר עניינו של המזמור הוא בשאלת דרך החיים הרצויה לאדם והגדרת דמויות הצדיק והרשע.
המזמור משולב בליטורגיה היהודית ובליטורגיה הנוצרית (אצל הקתולים, הפרוטסטנטים והאנגליקנים) בהזדמנויות שונות.
סוג המזמור

במזמור זה אין תפילה הפונה לה' בלשון נוכח, לא בקשה ולא שבח או תלונה. על כן, מבחינת שיוך המזמור לסוגה, יש חוקרים הטוענים כי יש לשייך את המזמור לסוגת מזמורי חכמה מאחר שהוא מעמת בין הטיפוס של הרשע לטיפוס של הצדיק, בדומה למזמורים נוספים בסוגה זו (כמו תהילים ע"ז). חוקרים אחרים מסווגים את המזמור כמזמור ברכה בשל הברכה המופיעה בראש המזמור וזיקתה לברכה בראש נבואת ירמיהו:"בָּרוּךְ הַגֶּבֶר".  יש הסוברים כי זהו מזמור תורה המבוסס על אזכורה של התורה ודרכם של הצדיקים במזמור זה כמו גם אוצר המילים המאפיין מזמורי תודה.
זמן חיבורו של המזמור

למזמור קווים מקבילים בלשון ובסגנון עם הנבואה בספר ירמיהו, פרק י"ז, פסוקים ה'–ו' ובספר יהושע, פרק א', פסוק ח'. מהדמיון בין הכתובים הללו יש שסברו כי ירמיהו ויהושע הכניסו קטעים מתוך המזמור לדברים, או שמא בעל המזמור שאב השראה מנבואות ירמיהו ומספר יהושע. כמו כן, קיימת אפשרות כי השניים - ירמיהו ומשורר המזמור הכניסו לטקסט דימויים מאותו מקור. ייתכן אף שמשורר תהילים שילב את שני הטקסטים במזמורו. מכאן סברו חוקרים כי זמן חיבורו זהה לזמן חיבורם של ספר ירמיהו, ויהושע. במדרש תהילים נכתב שמחבר המזמור הוא דוד המלך.
מיקומו של המזמור

כבר בתקופת הגמרא נחשבו שני המזמורים הראשונים של ספר תהילים לפרק אחד קדום (כמובא בהמשך הערך), וניתן לראות שבין תהילים א' ותהלים ב' קיים קשר תוכני ולשוני. כמו כן קיים קשר בין השניים הללו לבין תהילים מ"א, הסוגר את הקובץ הראשון מבין חמשת הקבצים שמרכיבים את ספר תהילים..
אולם לדעת החוקרים קשה להניח ששני הפרקים הללו היו מלכתחילה חלק מן הקובץ הראשון של תהילים. עדות לכך יש בעובדה ששם מחבר הפרקים הללו לא צוין, להבדיל משאר פרקי הקובץ הראשון, המיוחסים לדוד. סביר יותר שכאשר תהילים ב' התפרש באופן משיחי ונקשר לדמותו של דוד המלך, צורפו שני המזמורים הללו לקובץ המזמורים המיוחסים לו. יש הסוברים שלאחר שהושלם חיבורו של ספר תהילים, נוסף מזמור א' כמבוא לספר כולו. הבחירה במזמור זה כפתיחה לספר נעשתה לאור מכלול של שיקולים. השיקול הראשון במעלה הוא השיקול התאולוגי: המזמור משקף תפיסה שבעולם שולטים סדרי מוסר המתקיימים ופועלים מכוח הצו האלוהי, ומכאן שההשגחה האלוהית מפליאה לפקח על הברואים כולם. כך המזמור מבטא את הנחת היסוד המקראית שבלעדיה לא ייתכן קשר של ממש עם האל. בנוסף מביע המזמור את הגישה שעומדת ביסוד ראיית העולם של הפרושים, שהעיסוק בתורה ובמצוות הוא היענות האדם לדרישות האל, ובכך המזמור יוצר את הזיקה ההדדית בין לימוד תורה לחסידות ולצדקה. שיקול נוסף, משני, לבחירה לפתוח במזמור זה את ספר תהלים הוא שיקול ספרותי-צורני.
גם הרעיון המובע בפתיחת המזמור, על הדרך הראויה עבור הצדיק ועל העימות בין דרכו לבין דרכו של הרשע, קושרת בין המזמור (שמהווה פתיחה לא רק לספר תהילים אלא לחטיבת הכתובים כולה), לבין התורה וספרות הנביאים, בהן מודגשת חשיבות קיום המצוות ותורת ה'. אחד הפסוקים האחרונים בספר מלאכי החותם את חטיבת הנביאים הוא ”זִכְרוּ תּוֹרַת מֹשֶׁה עַבְדִּי אֲשֶׁר צִוִּיתִי אוֹתוֹ בְחֹרֵב עַל כׇּל יִשְׂרָאֵל חֻקִּים וּמִשְׁפָּטִים.” (ספר מלאכי, פרק ג', פסוק כ"ב).
גם בפרשנות המסורתית נומק מיקומו של המזמור בשל מרכזיות נושאיו התאולוגיים: ”וכלל דוד בזה המזמור תורת האדם ומה שראוי לו לעשות בזה העולם, והגמול הטוב לצדיקים והעונש לרשעים; והוא מזמור נכבד מאוד, לפיכך החל ספרו בו” (רד"ק בפירושו לספר תהילים, פרק א', פסוק א').
עמוס חכם הציע כי המזמור עומד בראש ספר תהילים בתור אזהרה: כיוון שספר תהילים כולו הוא ספר תפילות, המזמור הראשון מדגיש שכדי שהתפילה תהיה רצויה, על המתפלל להתרחק מדרכם של הרשעים ולהרבות בעיסוק בתורת ה'.
מבנה המזמור ותוכנו

המזמור הוא בן שישה פסוקים ומחולק לשלושה חלקים שווים, שני פסוקים לכל חלק. בפסוקים א'-ב' מתואר ההבדל שבין מעשי הצדיקים למעשי הרשעים. בפסוקים ה'-ו' מתואר הגמול הצפוי לצדיקים ולרשעים. בתווך, בפסוקים ג'-ד', מתואר הניגוד שבין דמותו של הצדיק לבין דמותו של הרשע באמצעות הנגדה בין עץ לבין מוץ. קיימת סימטריה הבאה לידי ביטוי בהצגת הדמויות, דמות הצדיק ודמות הרשע. המזמור בנוי ממבנה כיאסטי המבליט את הניגוד בין הצדיקים לרשעים וגמולם.
במזמור נאמרים דברי מוסר וחכמה על אודות ההבדל שבין הצדיקים ומעשיהם לבין הרשעים ומעשיהם. בתחילה, מתוארים מעשי הצדיקים על דרך השלילה: ”לֹא הָלַךְ...  לֹא עָמָד... לֹא יָשָׁב” ובהמשך מובעים הדברים על דרך החיוב: ”כִּי אִם בְּתוֹרַת ה' חֶפְצוֹ וּבְתוֹרָתוֹ יֶהְגֶּה יוֹמָם וָלָיְלָה”.
הן מעשי הצדיקים והן מעשי הרשעים מתוארים באופן כללי ונרחב ביותר: הרשע הולך ”...בַּעֲצַת רְשָׁעִים וּבְדֶרֶךְ חַטָּאִים...” בניגוד לצדיק שחפץ ”בְּתוֹרַת ה'”. ייתכן, שהכוונה היא לרמוז על כך שכל המתרחק ונוטה מתורת ה' סופו לחטוא.
מבנה המזמור ותוכנו > ביטויים שמקורם במזמור

מקור הביטוי "מושב לצים", שמשמעותו חברה שלילית, הוא בפסוק א' של המזמור.
מקור הביטוי "דרך רשעים תאבד" הוא בפסוק ו' במזמור. בכתוב נאמר כי רשעים לא יזכו להגנתו של ה' ולכן הם נידונים למוות. הביטוי "דרך רשעים תאבד" שגור בעברית המודרנית ופירושו משאלת לב מוצדקת.
אמצעים אומנותיים במזמור > משל

בפסוקים ג'-ד' מתואר על דרך המשל הצדיק ”כְּעֵץ שָׁתוּל עַל פַּלְגֵי מָיִם אֲשֶׁר פִּרְיוֹ יִתֵּן בְּעִתּוֹ” ואילו הרשע מתואר ”כַּמֹּץ אֲשֶׁר תִּדְּפֶנּוּ רוּחַ”. יש אומרים שהמשל נועד לתאר את הגמול הטוב לו זוכה הצדיק ואת העונש בו לוקה הרשע. אחרים אומרים כי המשל מתאר את דרך החיים של הצדיק לעומת דרך החיים של הרשע. משל דומה למשל זה נמצא בספר ירמיה, פרק י"ז.
אמצעים אומנותיים במזמור > הזדהות הצדיק עם הטבע

המכנה המשותף לשלושת איברי הדימוי של הצדיק ”וְהָיָה כְּעֵץ שָׁתוּל עַל פַּלְגֵי מָיִם אֲשֶׁר פִּרְיוֹ יִתֵּן בְּעִתּוֹ וְעָלֵהוּ לֹא יִבּוֹל וְכֹל אֲשֶׁר יַעֲשֶׂה יַצְלִיחַ” הוא שהצדיק "חי" עם סדרי הטבע, הוא נהנה ממה שהטבע מעניק, ועל כן, בהתאם לסדריו הוא יכול להעניק מעצמו בתמורה. הרשע לעומתו, נפגע ונדחה על ידי הטבע ”כַּמֹּץ אֲשֶׁר תִּדְּפֶנּוּ רוּחַ”.
אמצעים אומנותיים במזמור > תקבולת כיאסטית

פסוק ו' בנוי מתקבולת כיאסטית. ההקבלה מביעה את הניגוד בין דרכו של הצדיק לבין דרכו של הרשע:
כִּי-יוֹדֵעַ ה', דֶּרֶךְ צַדִּיקִים; 
 וְדֶרֶךְ רְשָׁעִים תֹּאבֵד
המזמור בליטורגיה > ביהדות

הפרק (ביחד עם תהילים ב', ג' וד') נאמר במקצת קהילות לאחר תפילת ערבית של ליל יום כיפור, והוא נחשב כסגולה להנצל מטומאת קרי ביום הקדוש.
הפרק נחשב כסגולה למניעת הפלות.
המזמור בליטורגיה > בנצרות

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
המזמור בספרות חז"ל

לדעת התלמוד הבבלי, שני המזמורים הראשונים בספר תהילים, הם מזמור אחד ('חדא פרשה'). רבי שמואל בר נחמני הצביע על כך שמחלוקה זו יוצא שהמזמור הראשון בספר תהילים נפתח ונחתם באותו ביטוי - בפתיחה 'אשרי האיש' (תהילים, א', א'), ובחתימה 'אשרי כל חוסי בו' (תהילים, ב', י"ב). לדעתו, הדבר נובע מכך שפרשה זו הייתה חביבה במיוחד על דוד, מחבר המזמור, שכן ”כל פרשה שהיתה חביבה על דוד פתח בה באשרי וסיים בה באשרי”. בדומה לכך, מובאת במדרש תהילים התבטאותו של רבי יודן על מזמור זה, שהוא ”משובח מכל המזמורים”.
במסכת אבות מובא, שרבי חנינא בן תרדיון למד מהפסוק הראשון של הפרק, ש”שנים שיושבין ואין ביניהן דברי תורה, הרי זה מושב לצים, שנאמר 'ובמושב לצים לא ישב'”.
המזמור בתרבות

המשורר ג'ון מילטון תרגם את תהילים א' לאנגלית בשנת 1653. המשורר הסקוטי רוברט ברנס כתב בשנת 1781 פרפרזה על המזמור שנפתחת במשפט: ”The man, in life wherever plac'd,
...
Who walks not in the wicked's way,” (Paraphrase Of The First Psalm).
הזמר קים היל הקליט ביצוע מודרני למזמור.
ביני לנדאו הלחין את הפסוק "אשרי האיש" בשיר בשם זה מתוך אלבומו "משכן".
המזמור בתרבות > במוזיקה החסידית

אשרי האיש - מרדכי בן דוד באלבומו צעקה בלחן של ברוך שלום בלסופסקי
וכל אשר יעשה יצליח - גלעד פוטולסקי באלבום הנשמה לך 6, בלחן של אליעזר קאליש
ראו גם

מושב לצים
הערות שוליים

↑  ספר ירמיהו, פרק י"ז, פסוק ה'
↑  יצחק אבישור, עולם התנ"ך: תהלים א', תל אביב, דוידזון עתי, 1994, עמ' 27-26
↑  יצחק אבישור, עולם התנ"ך: תהילים א' , תל אביב, דוידזון עתי, 1994, עמ' 27
↑  מדרש תהילים, פרק א'
↑  בשני המזמורים קיים עימות בין היחיד הטוב לאויבים הרבים – מזמור א' עוסק בעימות בין דרכו של הצדיק לבין דרכם של הרשעים, ובמזמור ב' מעומת מלך ציון בסיועו של ה' עם מלכים זרים המבקשים להילחם בו. בשני המזמורים מובאים ביטויים דומים: 'דרך', 'תורה', השורש 'אב"ד' המתייחס לגמול הרשע. כמו כן, המילה 'אשרי' הבאה בכותרת מזמור א' חותמת את מזמור ב'.
↑  יאיר זקוביץ, צבת בצבת עשויה: מה בין מדרש פנים מקראי למדרש חוץ מקראי, תל אביב, עם עובד, 2009, עמ' 101-100
1 2 3  נחום סרנה, עולם התנ"ך - תהלים א', שישית, תל אביב: דברי הימים, 2002, עמ' 11
1 2 3  יצחק אבישור, עולם התנ"ך: תהילים א' , תל אביב, דוידזון עתי, 1994, עמ' 27-26
↑  יעקב שרת, פניני קדם, תל אביב, ידיעות ספרים, 2012, עמ' 102
↑  עמוס חכם, תהלים, כרך 1, ירושלים: מוסד הרב קוק, 1990, עמ' ג
↑  שמאי גלנדר, החוויה הדתית במזמורי תהילים, ירושלים: מוסד ביאליק, 2013, עמ' 107-109
↑  יונתן גרוסמן, גלוי ומוצפן: על כמה מדרכי העיצוב של הסיפור המקראי, תל אביב, הקיבוץ המאוחד, 2015, עמ' 248
↑  הרב אליעזר מלמד, הלכות תשמיש המיטה ומנהג אמירת תהילים בערב יום כיפור, באתר פניני הלכה
↑  תלמוד בבלי, מסכת ברכות, דף ט', עמוד ב'
↑  מדרש תהילים, פרק א', פסקה ג'
↑  משנה, מסכת אבות, פרק ג', משנה ב'
↑  Paraphrase Of The First Psalm
↑  Psalm 1 - Kim Hill
↑   אשרי האיש, בביצוע מרדכי בן דוד, סרטון  באתר יוטיוב
↑   וכל אשר יעשה יצליח, בביצוע גלעד פוטולסקי, סרטון  באתר יוטיוב (אורך: 3:35)
Clavelitos

Clavelitos (ציפורנים, פרחי ציפורן) הוא שיר שנכתב בידי הספרדים חנרו מונראל (Genaro Monreal) - מילים, ופדריקו גלינדו (Federico Galindo) - לחן, ב-1949.
השיר הפך להיות חלק מהמורשת התרבותית הספרדית, ופופולרי בקרב הטונות האוניברסיטאיות - מקהלות סטודנטים הפועלות כמסדרים עם סמלים ומסורות המועברים בירושה לאורך שנים בפקולטות שונות בספרד ואף מחוצה לה.
מקובל בנוסף לבצעו באירועים רשמיים של האוניברסיטאות, ועם סיום טקס הענקת פרס סרוונטס - הפרס היוקרתי ביותר בתחום הספרות הספרדית.
השיר זכה לביצועים רבים, בין המוכרים בעולם הוא זה של חוזליטו.
פרח הציפורן נחשב לפרח הלאומי של ספרד.
יפהפייה תני לי את הציפורן

תני לי את הציפורן שבפיך

לשם כך אין צורך

להתבייש הרבה או מעט.

אני אתן לך פעמון

מבטיח לך יפהפייה

אם תתני לי דבש זה

שנושאת את בפיך.



ציפורנים, ציפורנים

ציפורנים אהובי

אני מגיש לך ציפורנים

אדומים כגחלת

אם יום אחד ציפורנים

לא אצליח להביא לך

אל תחשבי שאינני אוהב אותך

אלא שלא יכולתי לאחוז בהם.



באותו ערב בין השמשות

ראיתי את שפתי הדובדבן שלך

מעולם לא ראיתי בסנטה קרוס

פה יפה מזה.

וכשראיתי את הציפורן

שנשאת בשערך

משהתבוננתי בו הוא דמה בעיני

לחתיכת שמיים.



ציפורנים..
מערות קונדנה

| --- | --- |
מערות קונדנה
מערות קונדנה
 מידע כללי
 מיקום:  סמוך לכפר קונדהנה, 33 קילומטר צפונית ללונאוולה (אנ') במדינת מאהאראשטרה בהודו
 קואורדינטות:  18°50′22″N 73°23′02″E﻿ / ﻿18.83939°N 73.38400°E﻿ / 18.83939; 73.38400
  (למפת הודו מוגדלת) ניו דלהי מומבאי קולקטה היידראבאד בנגלור אחמדאבאד צ'נאי סוראט פונה ג'איפור לאקנאו קאנפור נאגפור פטנה לודהיאנה טריוונדרום פורט בלייר פקיסטן אפגנ. הרפובליקה העממית של סין  נפאל בהו. בנג. מיאנמר ת. ס"ל מפרץ בנגל  הים הערבי  האוקיינוס ההודימערות קונדנה(למפת הודו רגילה) ניו דלהי מומבאי קולקטה היידראבאד בנגלור אחמדאבאד צ'נאי סוראט פונה ג'איפור לאקנאו קאנפור נאגפור פטנה לודהיאנה טריוונדרום פורט בלייר פקיסטן אפגנ. הרפובליקה העממית של סין  נפאל בהו. בנג. מיאנמר ת. ס"ל מפרץ בנגל  הים הערבי  האוקיינוס ההודימערות קונדנה(למפת מהאראשטרה רגילה) מומבאימערות קונדנה(למפת מהאראשטרה מוגדלת) מומבאימערות קונדנה
מערות קונדנה (במראטהית: कोंडाणा लेणी, באנגלית: Kondana Caves) שוכנות בכפר הקטן קונדהנה, 33 קילומטר צפונית ללונאוולה (אנ') ו-16 קילומטר צפונית-מערבית למערות קרלה במדינת מאהאראשטרה בהודו. בקבוצת מערות זו 16 מערות בודהיסטיות. המערות נחצבו במאה הראשונה לפני הספירה. הבנייה מתבססת על דפוס של מבנה עץ. אפשר להגיע למערה על ידי ירידה מהכפר רג'מאצ'י.
במערות התגלתה רק כתובת אחת בחזית הצ'איטיה, הנותנת מידע על התורמים.
תיאור

קבוצת המערות קונדנה שוכנת כ-14 קילומטרים מתחנת הרכבת קארג'ט, ובבסיס מבצר הגבעה הישן של רג'מאצ'י (אנ'). הקבוצה התפרסמה לראשונה במאה ה-19 על ידי וישנו ססטרי. המערות נחצבו בפניו של מתלול תלול, והן חבויות על ידי היער העבות שלפניהן. מים מטפטפים על פני הסלע שמעליהן בחלק ניכר אפילו מהעונה היבשה, ופגמו בהן מאוד. עד כדי כך שעכשיו קשה לקבוע אם הן או מערות בהאג'ה הן המוקדמות ביותר. הן חייבות להיות כמעט, אם לא לגמרי בנות אותה תקופה, ומכיוון שבוודאי ארך זמן רב לחצוב אותן, התאריכים שלהן עשויים לחפוף במידה מסוימת. הוויהארה בקונדנה בהחלט נראית מודרנית יותר, בעוד שהצ'איטיה, שדומה מאוד בתוכנית ובממדים לזו שבבהאג'ה, הרוסה כל כך עד שאי אפשר להחליט כעת מי הושלמה לראשונה.